b'\n_START_ARTICLE_\n50 metrin pistooli\n_START_PARAGRAPH_\n50 metrin pistooli (entinen vapaapistooli) -kilpailuissa ammutaan 50 metrin et\xc3\xa4isyydelt\xc3\xa4 olevaan tauluun. Laji muistuttaa paljon 10 m ilmapistoolia. Aseena lajissa k\xc3\xa4ytet\xc3\xa4\xc3\xa4n yhdell\xc3\xa4 patruunalla ladattavaa pistoolia, jonka kaliiperi on .22 LR. Taulun uloimman renkaan halkaisia on 500 millimetri\xc3\xa4 ja kympin halkaisia on 50 millimetri\xc3\xa4. Samaa taulua k\xc3\xa4ytet\xc3\xa4\xc3\xa4n my\xc3\xb6s 25 m vakiopistoolissa, 25 m isopistoolissa, 25 m urheilupistoolissa ja 25 m pienoispistoolissa._NEWLINE_50 m pistoolin kilpailu k\xc3\xa4sitt\xc3\xa4\xc3\xa4 60 laukauksen peruskilpailun ja kahdeksan parhaan 10 laukauksen finaalin. Lajissa j\xc3\xa4rjestet\xc3\xa4\xc3\xa4n kansainv\xc3\xa4lisell\xc3\xa4 tasolla kilpailuja vain miesten ja poikien sarjoissa. Lis\xc3\xa4ksi lajissa voidaan j\xc3\xa4rjest\xc3\xa4\xc3\xa4 karsinta, jossa valitaan kilpailut peruskilpailuun. Finaalissa ampujien tulokset mitataan kymmenyksien tarkkuudella. Olympialaisissa laji on ollut Ateenasta 1896 l\xc3\xa4htien, mutta siin\xc3\xa4 ei kilpailtu Pariisissa 1924 ja Los Angelesissa 1932. Lajin ensimm\xc3\xa4iset MM-mitalit jaettiin vuoden 1900 Pariisin olympialaisten tuloksien perusteella.'